Diari Oficial de la Generalitat Valenciana


Sumari del DOGV 246, del 25-04-1985 (1985/804195)

ORDRE de 29 de març de 1985, de la Conselleria de Sanitat, Seguretat Social i Treball, la qual estableix el procediment per sol.licitar i adjudicar quatre beques d'Investigació al sector dels Serveis Socials convocades pel Decret 15/85, de 14 de febrer.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/03/29/(1)/dof/vci/html**

### Dades del document

Número de DOGV
:   246

Data del DOGV
:   25-04-1985

Secció del DOGV
:   DISPOSICIONS GENERALS

Número del document
:   1985/804195


Data del document
:   29-03-1985

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 29 de març de 1985, de la Conselleria de Sanitat, Seguretat Social i Treball, per la qual s'estableix el procediment per sol.licitar i adjudicar quatre beques d'Investigació al sector dels Serveis Socials, convocades pel Decret 15/85, de 14 de febrer.  
Es planteja com una tasca necessària i urgent, aprofundir aspectes concrets dels Serveis Socials, no atesos suficientment fins ara a la nostra Comunitat, com són les qüestions econòmiques lligades a aquestos.   
Per això, el Decret 15/85 de 14 de febrer convoca, entre altres subvencions, quatre beques d'investigació per tal d'atendre els aspectes econòmics lligats als Serveis   
Socials, establint, en l'article 7.é, el concepte, durada, nombre de beques i dotacions, temes becats i obligacions dels becaris.   
Igualment s'estableix, en la Disposició final primera, autoritzar el Conseller de Sanitat, Seguretat Social i Treball per dictar les disposicions reglamentàries que desenvolupen l'esmentat decret.   
Fent ús d'aquesta facultat:   
ORDENE:   
Article 1.r Documentació i lloc de presentació:   
Els interessats per obtenir una de les Beques d'Investigació, convocades pel Decret 15/85, de 14 de febrer, del Consell de la Generalitat Valenciana, hauran de remetre a la Direcció General de Serveis Socials, Avda. Baró de Càrcer, 36-9.é, 46831 València, instància de sol·licitud, on seran les dades personals i l'expedient acadèmic, així com qualsevol altre mèrit o coneixements específics que convinga sotmetre a la consideració del jurat. Així mateix hi farà constar el tema (o temes, per ordre de preferència) en què preferesca treballar-hi. El jurat tindrà en compte, en valorar les candidatures, el tipus de justificació documental que s'aporte sobre els mèrits adduïts.   
A la instància s'adjuntarà una breu memòria, aportant-hi una visió personal del tema i suggerències metodològiques per tractar-lo.   
Article 2.n Termini de presentació:   
El termini del lliurament de sol·licituds serà de 20 dies hàbils a partir de l'endemà de la publicació d'aquesta Ordre en el Diari Oficial de la Generalitat Valenciana.   
Article 3.r Adjudicació de les beques:   
3.1. Les beques seran adjudicades per Ordre del Hble. Sr. Conseller de Sanitat, Seguretat Social i Treball a proposta d'un jurat presidit per l?Il·lm. Sr. Director General de Serveis Socials, i del qual formaran part com a vocals:   
-Tres membres de la Conselleria de Sanitat, Seguretat Social i Treball.   
-Dos representants de les Facultats de Ciències Econòmiques i Empresarials de València i Alacant (nomenats pels diferents Degans).   
-Un representant de la Conselleria d'Economia i Hisenda (nomenat per l'Hble. Sr. Conseller d'Economia i Hisenda).   
Farà de Secretari el membre de la Conselleria de Sanitat, Seguretat Social i Treball que designe el President.   
3.2. El jurat es reunirà dins els deu dies següents a l'acabament del termini de presentació de candidatures, examinarà les sol·licituds presentades i podrà convocar els candidats que considere oportú per a una entrevista, en la qual es comprovarà els mèrits adduïts que s'estimen d'interés i la visió que té el candidat sobre el tema o temes de treballs elegits.   
3.3. El jurat seleccionarà i proposarà com a adjudicatari, aquells candidats la documentació i condicions dels quals considere més escaients als estudis proposats, i podrà declarar deserta, total o parcialment, l'adjudicació de les beques.   
València, 29 de març de 1985.   
El Conseller de Sanitat, Seguretat Social i Treball,  
MIQUEL MILLANA I SANSATURIO  
Veure imatge


Còpia Permalink ELI